laion/Wikipedia-Exotic huggingface dataset:
משפט מקלייבל

משפט מקלייבל הוא משפט דיבה (Libel באנגלית), שנערך בבריטניה, בו תבעה מקדונלד'ס את הלן סטיל ודייב מוריס, שנהגו לחלק עלונים ובהם האשמות נגד החברה. הדיון במשפט התנהל על פני 314 ימי דיונים מיוני 1994 עד סוף שנת 1996, דבר שהפך אותו למשפט הארוך ביותר בהיסטוריה הבריטית. ביוני 2013 התגלה כי מי שכתב את העלון היה שוטר סמוי. החל מ-1986 חילקה קבוצת פעילות סביבתנית קטנה, "לונדון גרינפיס" (שאינה קשורה לארגון העולמי גרינפיס), עלון בשם מה רע במקדונלד'ס: כל מה שהם לא רוצים שתדע. העלון טען כי מקדונלד'ס: מרעיבה אנשים בעולם השלישי, תורמת לכריתת יערות הגשם, משקרת כשהיא טוענת שהיא משתמשת בנייר ממוחזר, מזונה המוצג כבריאותי תורם למעשה לעלייה בהתקפי לב, סרטן ומחלות אחרות, גורמת להרעלות מזון, מעסיקה עובדים בשכר נמוך במכוון ומפטרת עובדים השואפים להתאגד, מפרסמת באופן הדוחף ילדים להציק להוריהם לקנות במסעדות הרשת, ואחראית לגידול חיות בתנאים קשים. בשנת 1990 התרתה מקדונלד'ס בחמישה פעילים של לונדון גרינפיס שהחוברת שהם מחלקים מכילה חומר שקרי ומשמיץ נגד החברה וכי אם לא יתנצלו החברה תגיש נגדם תביעת דיבה. שלושה מהפעילים התנצלו, אולם סטיל ומוריס סירבו להתנצל. הם אספו 40,000 לירות שטרלינג מהציבור לצורך ניהול המשפט. בנוסף, הם פנו בשנת 1991 לבית הדין האירופי לזכויות אדם בדרישה להורות לממשלת בריטניה לסייע להם במאבקם המשפטי אולם בית הדין קבע שהם אינם יכולים להחשב כמי שנמנע ממנו הגנה משפטית. במהלך המשפט העלו סטיל ומוריס טענות רבות כנגד חברת מקדונלד'ס וביקשו לבסס שהטענות בחוברת היו אמת. את מקדונלד'ס ייצג העורך דין הבריטי ריצ'רד רמפטון. בפסק הדין שניתן ביוני 1997 בית המשפט קבע שחלק מהטענות בעלון, בהן שמקדונלד'ס אחראית לרעב בעולם השלישי, השתמשה ברעלים כדי להשמיד יערות במרכז אמריקה ושמוצריה רעילים ומסרטנים שקריות ומהוות הוצאת דיבה, ועל כן נפסקו 60,000 לירות שטרלינג פיצויים למקדונלד'ס. עם זאת, בית המשפט קבע שחלק מהטענות בעלון, כמו הטענות שהחברה מנצלת ילדים בפרסומות, טוענת לערך תזונתי שאין באוכל שהיא מוכרת, משלמת לעובדיה שכר נמוך, מפרסמת באופן הדוחף ילדים לבקש מהוריהם לקנות במסעדות הרשת, ואחראית לגידול חיות למאכל בתנאים קשים הוכחו כנכונות. סטיל ומוריס הגישו ערעור שנדחה בתחילת 1999, אולם סכום הפיצויים הופחת ל-40 אלף לירות שטרלינג לאחר שנקבע שהטענות שלקוח קבוע של מקדונלד'ס הוא בעל סבירות גבוהה יותר לבעיות לב ושתנאי העבודה של עובדי החברה הם אינם טובים ושכרם נמוך. למרות הניצחון במשפט, המשפט היה למבוכה לחברה, והחברה הצהירה שלא תפעל לגבות את הפיצויים המגיעים לה. ביולי 2000 הגיעו סטיל ומוריס להסדר עם הסקוטלנד יארד על פיצוי של 10,000 לירות שטרלינג לאחר שהתברר שמידע עליהם הודלף ממחשבי המשטרה למקדונלד'ס. לאחר מספר שנים, בית הדין האירופי לזכויות אדם הכריז כי היבטים שונים של המשפט היו הפרה של האמנה האירופית לזכויות אדם, בגלל שממשלת בריטניה לא העמידה בידי מוריס וסטיל את האמצעים הדרושים לצורך מאבק משפטי הוגן. בשנת 2005 נעשה סרט מקיף על תהליך המשפט ועל הכרעת בית המשפט האירופאי לזכויות אדם. תיאור המשפט, מקדונלד'ס תחת הזרקור טריילר הסרט "מקלייבל", קדימון הסרט באתר יוטיוב אתר "מקלייבל" בעברית הערך "משפט מקלייבל", באתר אקו-ויקי McLibel: Longest case in English history, 15 February, 2005, BBC Activists win victory in McDonald's libel suit, Associated Press, April 1, 1999 McLibel pair get police payout, July 5, 2000, BBC
סקיטלופוס אלוורזלופזי

סקיטלופוס אלוורזלופזי (שם מדעי: Scytalopus alvarezlopezi) היא מין ציפור שיר ממשפחת הטופקוליים (Rhinocryptidae) המצויה בטבע ביערות גשם במערב קולומביה. המין תואר לראשונה בשנת 2017. המין הוכר כמין חדש על ידי איגוד האורניתולוגים הבינלאומי, אך לא על ידי האגודה האורניתולוגית האמריקנית. הנציג הראשון של המין הזה (זכר בוגר), שנקווה כהולוטייפ, נמצא בשנת 1992. למרות ששירתו הייתה שונה משמעותית משירת הציפורים ממינים דומים וכן צבע נוצותיו היה שונה במקצת, סוכם שמדובר במין חדש רק אחרי גילוי נציג נוסף מאותו מין (פרטייפ). נפוץ בחלק המערבי של קולומביה, כאשר הם מעדיפים יערות הררים טרופים וסובטרופיים (1350–1800 מטר). אורך הציפור כ-12 ס"מ, משקלה כ-25 גרם החלק העליון שחור הבטן בצבע אפור כהה, הזנב והרגלים בצבע חום כהה. מין זה ניזון מפרוקי רגליים קטנים, אשר הוא מוצא על קרקעית היער. מין זה נמצא על הקרקע יותר מציפורים אחרות מסוגו מפני שהוא מעדיף למרחקים קטנים בהליכה או בריצה. מדיה וקבצים בנושא סקיטלופוס אלוורזלופזי בוויקישיתוף סקיטלופוס אלוורזלופזי, באתר NCBI (באנגלית) סקיטלופוס אלוורזלופזי, באתר האנציקלופדיה של החיים (באנגלית) סקיטלופוס אלוורזלופזי, באתר GBIF (באנגלית) סקיטלופוס אלוורזלופזי באתר הרשימה האדומה של IUCN Stiles, F. Gary; Laverde-R., Oscar; Cadena, Carlos Daniel (2017). "A new species of tapaculo (Rhinocryptidae: Scytalopus) from the Western Andes of Colombia". The Auk. 134 (2): 377–392. doi:10.1642/AUK-16-205.1. ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
אהרון בר (פירושונים)

האם התכוונתם ל... ארון בר – סגן הנשיא השלישי של ארצות הברית אהרון בר האב – מחנך באמריקה הקולוניאלית, ממייסדי אוניברסיטת פרינסטון ואביו של ארון בר אהרון בר – סופר, מתרגם ומו"ל ישראלי אהרן בר (חזן) – חזן, אספן ומשמר חזנות יהודי גרמני בן המאה ה-18
בולטון (עיר)

בולטון (באנגלית: Bolton) היא עיר בצפון-מערב אנגליה השייכת למחוז המאוחד מנצ'סטר רבתי ומשמשת כבירת המטרופולין של בולטון (אנ') המאגד בתוכו עיירות וכפרים קטנים. בעיר מתגוררים 139,000 תושבים ובמטרופולין מתגוררים כ-261,000 תושבים. שמה של העיר מגיע מאנגלית עתיקה ומשמעותו הוא איחוד של שתי מילים, בולט-טון, שמשמעותן היא התיישבות ובית-קבע. מתחילת המהפכה התעשייתית ועד שנות ה-80 של המאה העשרים בלטה העיר בתעשיית הטקסטיל ומכרות הפחם, שיאה של העיר היה בסוף שנות השבעים, אך בהמשך בעקבות סגירת המפעלים וקריסת התעשייה בעיר עזבו רבים מתושבי בולטון את העיר אל ערים אחרות בבריטניה. לעיר קבוצת כדורגל בולטון וונדררס אשר משתתפת בפוטבול ליג צ'מפיונשיפ באנגליה. פסטיבל האוכל והשתייה השנתי של בולטון הוא אחד מהגדולים בבריטניה. בפסטיבל בן ארבעת הימים המתקיים בחודש אוגוסט מדי שנה, מתקיימים אירועי בישול רבים, מאות דוכנים אומנים, ברים, הדגמות שפים וכיתות אמן, המלווים במוזיקה חיה. פסטיבל הקולנוע הבינלאומי של בולטון מארח סרטים שוברי קופות כמו גם סרטי אינדי, הפקות תיאטרון, אופרות וקונצרטים. צרפת לה מאן, צרפת גרמניה פאדרבורן, גרמניה מדיה וקבצים בנושא בולטון בוויקישיתוף אתר האינטרנט הרשמי של בולטון בולטון, באתר אנציקלופדיה בריטניקה (באנגלית) Bolton Food and Drink Festival, https://www.visitmanchester.com/ Bolton International Film Festival, https://www.boltonfilmfestival.com/ ערך זה הוא קצרמר בנושא יישובים באנגליה. אתם מוזמנים לתרום לוויקיפדיה ולהרחיב אותו.
ויקיפדיה האפריקאנס

ויקיפדיה האפריקאנס היא הגרסה באפריקאנס של אנציקלופדיית האינטרנט "ויקיפדיה", המנוהלת ומתופעלת בידי קרן ויקימדיה. המיזם החל לפעול ב-16 בנובמבר 2001, והוא מיזם ויקיפדיה ה-11 שנוצר. נכון ל-11 באוקטובר 2024 ישנם בוויקיפדיה האפריקאנס 118,987 ערכים ו-178 משתמשים פעילים. בתקופה שבין 1 ביולי 2009 ל-30 בספטמבר 2013 הביקורים בוויקיפדיה האפריקאנס ממדינות שונות התחלקו כך: דרום אפריקה דרום אפריקה (64%) ארצות הברית ארצות הברית (5.5%) גרמניה גרמניה (4.1%) מדיה וקבצים בנושא ויקיפדיה האפריקאנס בוויקישיתוף אתר האינטרנט הרשמי של ויקיפדיה האפריקאנס (באפריקאנס) קצב יצירת וויקיפדיות ברחבי העולם כרונולוגיה של ויקיפדיה בשנת 2001, בוויקיפדיה האנגלית All Wikipedias ordered by number of articles. גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה. ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
הכלה (סרט, 2017)

הכלה (ברוסית: Невеста) הוא סרט אימה רוסי בבימויו של סביאטוסלב פודגאייבסקי. הקרנת הבכורה של הסרט ברוסיה נערכה ב-19 בינואר 2017. אחרי החתונה, אנסטסיה משכנעת את בעלה לקחת אותה אל קרובי משפחתו הגרים בבית קטן, בפרברי העיר. אבל עד מהרה היא מתחילה להתחרט על בקשתה. משפחתו של בעלה מבקשת לבצע טקס מסתורי הנערך ביום הנישואין כחלק מהמסורת שלהם והיא מתחילה לחלום סיוטים וחלומות רעים וחשה תחושות מוזרות ובלתי מוסברות. בניסיון להבין מה קורה היא מגיעה לכדי גילוי נורא — קופסה עם תמונות של אנשים מתים. ויקטוריה אגלאקובה — נסטיה ויאצ'סלב צ'פורצ'נקו — איוואן אלכסנדר רבנוק — ליסה איגור חריפון — צלם אנסטסיה אקאטובה — שכנה של נסטיה ויקטור סולוביוב — אביהם של ואניה וליסה יבגני קוריאקובסקי — המורה נסטיה טטיאנה פילאטובה — פקידת הרישום מרי ארנאוט — עוזר צלם דמיטרי מרין — פקיד דמיטרי קוליצ'קוב — טיכון, איכר ורה ביריוקבה — טניה מירוסלבה קרפוביץ' — אישה איוואן קוז'בניקוב — בעל מרינה אלחמדאן — כלה מתה מריה קיליוקינה — אישה 1 טטיאנה קליוקינה — אישה 2 איגור ישאנין — מייק ירוסלב יפרמנקו — ילד נטליה גרינשפון — אגלאיה לאדה צ'ורובסקאיה — חברתה של הכלה אלכסנדר מוחין — עוזר פקיד מבקר הקולנוע, יבגני אוחוב שיבח מאוד את הסרט ותיארו כ"[סרט] מאוד מוכשר שפועל היטב בז'אנר האימה הגותית ומצליח להפחיד "טוב מאוד". הוא העניק לסרט 8 נקודות מתוך 10. נטליה גריגורייבה טענה להפך ולדעתה הסרט היה צפוי ולא הצליח להפחיד, לדבריה "הסרט נראה מגוחך לא מקורי ולא צפוי." מקסים סוחאגוזוב ציין כי הסרט צולם "באיכות הגבוהה ביותר במונחים של צורה טכנית כסרט אימה רוסי מהעידן החדש", אבל מציין כי לסרט "יש כמה חורים בעלילה" . מיכאל טרופימנקוב גם העיר על הצד העלילתי החלש והוא כתב כי זהו "עוד ניסיון הרואי של סרט אימה רוסי שהולך לאיבוד בתוך העלילה של עצמו". 4 דקות של טיזר הועלו לאינטרנט ב-10 באוקטובר 2016. לצורך קידום הסרט יוצרי הסרט הוציאו סכום של 50 מיליון רובל. באוקטובר 2017 נודע שמתוכנן רימייק אמריקאי לסרט, עם צ'אד הייס, קארי הייס כמפיקים לצד יוצר הסרט המקורי ולדימיר סברצב. בפברואר 2018 נודע שחברת Lionsgate שכרה את התסריטאית שרה קונדראדט לכתוב את התסריט לרימייק אמריקאי שייקרא באותו שם (The Bride באנגלית). הסרט זכה בפרס "טיפה" לסרטי אימה בקטגוריית סרט האימה הרוסי הטוב ביותר על פי הצבעת הקהל. "הכלה", במסד הנתונים הקולנועיים IMDb (באנגלית) Создатели «Битвы экстрасенсов» сняли фильм ужасов Опубликован первый тизер-трейлер российского хоррора «Невеста» "Рецензия на фильм «Невеста». Кино на Фильм.ру". www.film.ru. נבדק ב-2017-06-19. "Российский хоррор оперирует штампами" (באנגלית). נבדק ב-2017-06-19. Михаил Трофименков Ужас как нестрашно // Газета "Коммерсантъ". — 2017. "Lionsgate to Remake Russian Horror Film 'The Bride,' 'Conjuring' Writers to Produce (Exclusive)". The Hollywood Reporter. «Капля» наградила Владимира Епифанцева и Валерию Гай Германику
יחסי איחוד האמירויות הערביות – מקסיקו

יחסי איחוד האמירויות הערביות–מקסיקו (בערבית: العلاقات الإماراتية المكسيكية, בספרדית: Relaciones Emiratos Árabes Unidos-México) הם היחסים הדו-צדדיים בין איחוד האמירויות הערביות ובין המדינות המקסיקניות המאוחדות. היחסים בין שתי המדינות כוננו ב-12 בספטמבר 1972. ב-12 בספטמבר 1972, כוננו היחסים בין איחוד האמירויות הערביות לבין מקסיקו. במשך שלושה עשורים, מקסיקו הייתה מיוצגת באיחוד האמירויות הערביות באמצעות שגרירותה בביירות, ומאידך איחוד האמירויות הערביות הייתה מיוצגת במקסיקו באמצעות שגרירותה בוושינגטון די. סי.. בשנת 2008, מקסיקו פתחה קונסוליה כללית בדובאי כדי לקדם את החסר ואת שיתוף הפעולה התרבותי בין שתי המדינות. בשנת 2010, פתחה איחוד האמירויות הערביות שגרירות במקסיקו סיטי, ובתמורה בשנת 2012 מקסיקו פתחה שגרירות באבו דאבי וסגרה את הקונסוליה שלה בדובאי. מאז הקימו שתי המדינות נציגויות דיפלומטיות, איחוד האמירויות הערביות ומקסיקו הגדילו את שיתוף הפעולה הבינלאומי, הכולל אירועי תרבות משותפים, מסחר וביקורים של דרגים גבוהים בשתי המדינות. שרי החוץ של שתי המדינות ביקרו זה את זה מספר פעמים וחתמו על מספר הסכמים דו-צדדיים, וביניהם שיתוף פעולה משופר במשק האנרגיה. בשנת 2012 חתמו שתי המדינות על הסכם למניעת כפל מס ההכנסה, וכיום הן במגעים להסרת דרישות הוויזה למחזיקי דרכונים דיפלומטים ופקידים רשמיים של שתי המדינות. נכון לשנת 2012, למעלה מכ-3,000 אזרחים מקסיקנים חיים ועובדים באיחוד האמירויות הערביות, בעיקר בתחום האנרגיה, ויותר מכ-50,000 תיירים מקסיקנים מבקרים באיחוד האמירויות הערביות מדי שנה. בחודש אפריל 2014, ראש ממשלת איחוד האמירויות הערביות מוחמד בן ראשד אאל מכתום ערך ביקור רשמי במקסיקו. בינואר 2016, נשיא מקסיקו אנריקה פניה נייטו ערך ביקור רשמי באיחוד האמירויות הערביות. במהלך ביקורו של הנשיא נייטו באיחוד האמירויות הערביות נחתמו כ-13 הסכמים ותזכירים. הסכמים אלה כללו: שיתוף פעולה בתחום האנרגיה, הגנה על השקעות, תעשיית נפט, איכות סביבה ושינויי האקלים, השכלה גבוהה, שיתוף פעולה תרבותי ואמנותי, תיירות ושיתוף פעולה בין חברת הנפט הלאומית של מקסיקו לבין חברת הנפט הלאומית של אבו דאבי. בין השנים 2005 ועד 2013, הסחר בין מקסיקו לבין איחוד האמירויות הערביות גדל ביותר מכ-40%. בשנת 2015, הסחר הדו-צדדי בין שתי המדינות עמד על כ-510.9 דולר. הייצוא העיקרי של מקסיקו לאיחוד האמירויות הערביות כולל: זהב, כלי רכב ומקררים, בעוד הייצוא העיקרי של איחוד האמירויות הערביות למקסיקו כולל: סגסוגת אלומיניום וציוד כרייה. החברה המקסיקנית הבינלאומית Cemex, פועלת באיחוד האמירויות הערביות. איחוד האמירויות הערביות מחזיקה בשגרירות במקסיקו סיטי. מאידך, מקסיקו מחזיקה בשגרירות באבו דאבי. Medio Oriente. Una ventana de oportunidad para México (in Spanish) The National: First Mexican Embassy in UAE inaugurated Gaceta Parlamentaria: Relaciones con los EAU (in Spanish) La diversificación de la política exterior mexicana en África, Medio Oriente y Asia Central (in Spanish) UAE signs agreement with Mexico to avoid double taxation on income Mexican Foreign Secretary forges closer ties with Gulf States México y Emiratos Árabes firman 13 acuerdos de cooperación (in Spanish) Comercio entre México y Emiratos Árabes crece 40% anual en 8 años Mexican Ministry of the Economy: United Arab Emirates (in Spanish) Cemex: United Arab Emirates שגרירות איחוד האמירויות הערביות במקסיקו שגרירות מקסיקו באיחוד האמירויות הערביות
התאחדות הוצאות ספרים בישראל

התאחדות הוצאות ספרים בישראל הוא ארגון שהוקם בשנת 1939 כדי לעזור להוצאות ספרים בישראל במתן שירותים מקצועיים, בייצוגן מול רשויות המדינה, בעידוד מכירת ספרים בישראל ובארגון רוב הוצאות ספרים הפעילות בישראל. קיימות הוצאות ספרים מסחריות, הוצאות לא-מסחריות של האקדמיה, מוסדות, עמותות, ארגונים והוצאות עצמיות. התאחדות הספרים בישראל הציבה לעצמה יעדים במטרה להגביר את מכירות הספרים והפצתם ולעודד את הקריאה בקרב הציבור בכללו ובקרב בני הנוער בפרט. לשם כך מקיימים מדי שנה בשנה את האירועים הבאים: ההתאחדות יוזמת, מפיקה ומנהלת את "שבוע הספר העברי" המתקיים בישראל מדי שנה בערים המרכזיות, בעיירות הפיתוח ובישובים רבים אחרים בכל רחבי ישראל. בשבוע זה מוקמים ירידי ספרים ובהם מיוצגות מרבית הוצאות הספרים בישראל המוכרות את ספריהן במחירים מוזלים. גם בחנויות נמכרים הספרים בהוזלה בתקופה זו, ויש בהן המאריכות את המכירה המוזלת על-פני כל החודש. לקראת שבוע הספר העברי מפרסמת התאחדות הוצאות ספרים בישראל את רשימת הספרים שזכו באות 'ספר זהב' המוענק הן למחבר והן להוצאות ספרים על מכירת ספר מעל 20,000 עותקים ואות 'ספר פלטינה' על מכירת ספר מעל 40,000 עותקים. האותות מוענקים הן למחבר והן להוצאת הספרים. רשימות הספרים מפורסמות באתר התאחדות הספרים בישראל האגודה להענקת פרסים מעניקה פרסים ספרותיים ליוצרים צעירים עד גיל 50 ב- תחום הפרוזה- לסופר/ת, שכתב/ה רומן מובחר ומקורי מחיי ישראל. תחום השירה- לספר שירה עברי מקורי שנכתב בעברית על ידי משורר/ת הגר/ה בישראל. תחום ביקורת ספרותית- לסופר/ עיתונאי/מבקר, הכותבים ביקורת ספרות בעברית באחד מהמוספים לספרות בעיתונות היומית על ספר עברי מקורי בתחום הספרות היפה. המידע המפורסם במאגר המו"לים מבוסס בעיקר על מידע שנמסר מההוצאות לאור המוסרות עותקי חובה ומאתרי האינטרנט שלהן ומידע מהעיתונות הכתובה והאלקטרונית המאומת עם המו"לים. במאגר רשומות הוצאות לאור של ספרים, עיתונים, כתבי עת, מוזיקה ומאגרי מידע. המאגר כולל בין היתר מו"לים קטנים ובלתי מוכרים, גופים ציבוריים ומוסדות חינוך שמוציאים לאור כחלק מפעילותם, וכן מו"לים שאינם פעילים עוד, החל מתחילת הפעילות המו"לות בארץ ישראל. זהו המאגר המקיף ביותר בתחום זה בישראל, והוא מתעדכן באופן שוטף. המידע הניתן כולל את תולדות ההוצאה, כתובתה, שם המנהל או הבעלים, שינויי שם ושותפויות בין מו"לים, שפות הפרסום, סוג המדיה ולגבי חלק מהמו"לים הערה קצרה על תחומי הדעת שבהם הם עוסקים. כמו כן, ניתן מידע על זכויות היוצרים של מו"לים שחדלו להתקיים הוצאה לאור מכירת ספרים בישראל ספר אלקטרוני הוצאה לאור של ספרים בישראל- ההתפתחויות במפת המו"לים בשנים האחרונות (2003–2012), בר צורי, דורי, 2015 חוק להגנת הספרות והסופרים בישראל (הוראת שעה), התשע"ג-2013, באתר ויקיטקסט היסטוריית החקיקה של התאחדות הוצאות ספרים בישראל, במאגר החקיקה הלאומי באתר הכנסת הדיון המלא על חוק הספרים 3 ביוני 2015 באתר יוטיוב. התאחדות הוצאות ספרים בישראל מאגר המו"לים בישראל בספרייה הלאומית הוצאה לאור של ספרים בישראל - ההתפתחויות במפת המו"לים בשנים האחרונות, רוני בר צורי, באוגוסט 2015 שבוע הספר העברי תקנון "שבוע הספר העברי" אותות ספרותיים תקנון הפרס ע"ש מרדכי ברנשטיין מאגר המול"ים בישראל
אנדרו דאן (שחקן)

אנדרו דאן (באנגלית: Andrew Dunn; נולד ב-12 באפריל 1957) הוא שחקן אנגלי. תפקידו הידוע ביותר הוא בדמות טוני בסיטקום של ה-BBC "נשות המזנון" בין השנים 1998 ל-2000. ב-2007 ו-2008 שיחק דאן בתפקיד רוג'ר סטיילס באופרת הסבון "קורוניישן סטריט". דאן נולד בלידס שבמערב ריידינג ביורקשייר. הוא גדל בנורת' שילדס שנמצא מזרחה לניוקאסל. בגיל 20 עבר לחיות בלונדון. הוא למד הוראה אבל החליט שהוא רוצה להיות שחקן. מאוחר יותר עבר לגור ביורק. דאן הופיע בסדרות טלוויזיה רבות כולל בסיטקום "נשות המזנון" בתפקיד טוני. הוא שיחק בסדרות "The Bill", "הולבי סיטי", "55 מעלות צפון", "בקצב הלב" ובאופרת הסבון "קורוניישן סטריט" בה הופיע ב-2003. בשנת 2000 שיחק בתפקיד ראשי בסרט הקולנוע הבריטי "Between Two Women". ב-2005 הופיע בסרט "The Jealous God". בדצמבר 2006 הצטרף לצוות השחקנים של "קורוניישן סטריט" בתפקיד קבוע בדמות רוג'ר סטיילס. ב-29 בספטמבר 2008 פורסם שדמותו הוסרה מהסדרה וב-8 באוקטובר אותה שנה הופיע בה בפעם האחרונה. מ-1999 עד 2006 גילם דאן את אלסטייר קמפבל בסאטירה הפוליטית "Bremner, Bird & Fortune". הוא חזר והופיע באותו תפקיד בתסכית "The Iraq Dossier" ברדיו 4 של ה-BBC מאת דייוויד מורלי, ששודר ב-2 במרץ 2013. במרץ 2009 השתתף דאן בגרסה הבימתית של הסדרה "נשות המזנון" יחד עם שאר שחקני הסדרה. ב-13 בנובמבר 2009 הוענק לדאן תואר לשם כבוד מטעם אוניברסיטת יורק סיינט ג'ון. ב-24 במרץ 2011 שיחק דאן בסדרה הרפואית של ה-BBC "רופאים" בתפקיד אוון ברמפטון. בספטמבר 2014 החל להופיע בתפקיד ג'רלד בסיבוב הופעות של המחזה "ללכת עד הסוף". בת זוגו של דאן היא השחקנית אנדרינה קרול. "נשות המזנון" (2009) – עיבוד בימתי לסיטקום הפופולרי של ה-BBC, תיאטרון רויאל ביורק ובתיאטרון דרלינגטון סיביק "אמנות" (2006) – תיאטרון רויאל ביורק "iShandy"‏ (2013) – תיאטרון רויאל ביורק "ילדי המסילה" (2015) – תיאטרון קינג קרוס אנדרו דאן, במסד הנתונים הקולנועיים IMDb (באנגלית) Dinnerladies star joins Corrie "Archived copy". אורכב מ-המקור ב-2009-03-27. נבדק ב-2009-03-26. {{cite web}}: (עזרה) Former Coronation Street star Andrew Dunn to receive honorary degree from York St John University "Casting Announced for U.K. Tour of Simon Beaufoy's Play Version of The Full Monty". playbill.com. Playbill. 9 במאי 2014. אורכב מ-המקור ב-12 במאי 2014. נבדק ב-9 במאי 2014. {{cite web}}: (עזרה) Partners Andrina Carroll and Andrew Dunn at York Theatre Royal, where they are appearing in iShandy
כשהגיטרה מנסרת את הלילה

כשהגיטרה מנסרת את הלילה הוא אלבום הופעה של צמד הרוק פורטיסחרוף - רמי פורטיס וברי סחרוף. האלבום יצא בדצמבר 1992 בחברת התקליטים נענע דיסק בהפקת ניצן זעירא. באותה שנה יצא גם אלבומו של רמי פורטיס, "להתראות בחלומותי" שעליו עבד גם כן במשותף עם ברי סחרוף. שני האלבומים הם האחרונים שעליהם עבדו במשותף פורטיס וסחרוף, עד לאלבומם "על המשמרת" שיצא ב-2006. ההופעה הוקלטה באולם "צוותא" בתל אביב באפריל 1992, וכללה בעיקר שירים מהאלבומים "סיפורים מהקופסא" ו"1900?", בנוסף לארבעה שירים מתוך "פלונטר", אלבומו הראשון של פורטיס משנת 1978 ושני שירים מתוך "הכל או כלום", אלבום הסולו הראשון של סחרוף שיצא שנה לפני ההופעה. על גב האלבום כתובה ההנחיה: "דיסק זה הוקלט ובושל על מנת להמחיש את האווירה והעוצמה הקיימות בהופעה זו. לכן מומלץ (וחובה) להקשיב לדיסק בווליום גבוה ביותר - ללא התחשבות בשכנים". שמו של האלבום לקוח מהשיר "לייפציג, ברצלונה" (מתוך "סיפורים מהקופסא"), אולם השיר אינו כלול באלבום זה. רמי פורטיס - שירה, גיטרות, כותב מילים, מלחין, מעבד ברי סחרוף - שירה, גיטרות, כותב מילים, מלחין, מעבד יובל שפריר - תופים, מעבד גיל סמטנה - גיטרה בס, מעבד ניצן זעירא - מפיק גיל תורן - טכנאי הקלטה מני בז'רנו - טכנאי מיקסים מידע על האלבום כשהגיטרה מנסרת את הלילה באתר MusicBrainz האלבום כשהגיטרה מנסרת את הלילה באתר Discogs האזנה לאלבום באתר הרשמי של ברי סחרוף https://twitter.com/berrysakharof/status/856854218673618945/photo/1, Twitter
אנדרו דאן

האם התכוונתם ל... אנדרו דאן (שחקן) – שחקן אנגלי (נולד ב-1957) אנדרו דאן (איש עסקים) (אנ') – איש עסקים אוסטרלי (1854–1934) אנדרו דאן (צלם) (אנ') – צלם קולנוע בריטי אנדרו האנטר דאן (אנ') – בישוף קוויבק (1839–1914) אנדי דאן (אנ') – יזם אמריקאי (נולד ב-1979)
פורד פלקון

פורד פלקון (באנגלית: Ford Falcon North America) היא מכונית משפחתית גדולה, אשר הוגדרה בארצות הברית כמכונית קומפקטית, מתוצרת חברת פורד אשר יוצרה בין השנים 1960–1970 בארצות הברית, דרום אמריקה ואוסטרליה. ייצור הדגמים באוסטרליה נמשך עד לשנת 2010. בין הדגמים המיוצרים היה "ג'ון גוס ספציאל". דור ראשון (יוצר בין השנים 1960–1963). דור שני (יוצר בין השנים 1964–1965). דור שלישי (יוצר בין השנים 1966–1970). דגם (1970½). יוצר בארצות הברית, מקסיקו, ארגנטינה, צ'ילה ואוסטרליה. תצורות: 2 דלתות סדאן, 4 דלתות סדאן, 3 דלתות סטיישן, 5 דלתות סטיישו, 2 דלתות קבריולה, 2 דלתות טנדר. תאוצה בין 0 - 100 קמ"ש היא 18.8 שניות (דגם 2 דלתות, מנוע 2,365 סמ"ק). יוצר בארצות הברית. תצורות: 2 דלתות קופה, 4 דלתות סדאן, 3 דלתות סטיישן, 5 דלתות סטיישן, 2 דלתות הרדטופ, 2 דלתות קבריולה, 2 דלתות טנדר. יוצר בארצות הברית, מקסיקו, קנדה וצ'ילה. תצורות: 2 דלתות קופה, 4 דלתות סדאן, 5 דלתות סטיישן. תצורות: 2 דלתות סדאן, 4 דלתות סדאן, 5 דלתות סטיישן. פורד פלקון דור ראשון - סטיישן פורד פלקון דור ראשון, שנת 1961, בתצורת סדאן, 2 דלתות פורד פלקון דור ראשון, שנת 1963 פורד פלקון דור ראשון, שנת 1962 - טנדר פורד פלקון דור ראשון, שנת 1960 בתצורת סדאן, 4 דלתות פורד פלקון דור ראשון, שנת 1963 - קבריולה פורד פלקון דור ראשון, שנת 1963 - קבריולה פורד פלקון דור ראשון פורד פלקון דור שני, שנת 1965 פורד פלקון דור שני, שנת 1964 - קבריולה פורד פלקון דור שני, שנת 1964 - סטיישן פורד פלקון דור שני, שנת 1964, סדאן 4 דלתות פורד פלקון דור שני, שנת 1964 - קבריולה פורד פלקון דור שלישי, שנת 1967 - קופה פורד פלקון דור שלישי, שנת 1968 - סדאן, 4 דלתות פורד פלקון דור שלישי, שנת 1970 - סדאן, 4 דלתות פורד פלקון דור שלישי - סטיישן פורד פלקון דור שלישי, שנת 1970 - סדאן, 4 דלתות פורד פלקון (1970½) פורד פורד פלקון XG פורד פלקון XL פורד פלקון XP פורד XY פלקון GT פורד פלקון קלוב - ארצות הברית (falconclub) פורד פלקון בסרטי קולנוע וטלוויזיה (imcdb) "פורד פלקון" (falconregistry) מדיה וקבצים בנושא פורד פלקון בוויקישיתוף פורד פלקון, סרטון באתר יוטיוב פורד פלקון, סרטון באתר יוטיוב פורד פלקון, 2 דלתות automobile-catalog פורד פלקון שנת 1963 oldcarbrochures.com/static/NA/Ford/1963_Ford/1963_Ford_Falcon פורד פלקון שנת 1965 oldcarbrochures.com/static/NA/Ford/1965_Ford/1965_Ford_Falcon פורד פלקון שנת 1967 - מפרט oldcarbrochures.com/static/NA/Ford/1967_Ford/1967_Ford_Falcon פורד פלקון שנת 1970.5 oldcarbrochures.com/static/NA/Ford/1970_Ford/1970_5
פורד ת'אנדרבירד

פורד ת'אנדרבירד (באנגלית: Ford Thunderbird) היא מכונית סלון בתצורות: קופה וקבריולה, מתוצרת קונצרן הרכב פורד, בארצות הברית בין השנים 1955–1997, 2002–2005. פירוש השם Thunderbird בעברית הוא ציפור רעם. , 2 דלתות - קופה, 2 מושבים (דור ראשון) 2 דלתות - קבריולה, 2 מושבים (דור ראשון) 2 דלתות - קופה, 4 מושבים 2 דלתות - קבריולה, 4 מושבים 4 דלתות סלון - (דור חמישי בלבד) (ראו תמונה) דור ראשון "Classic Birds" - יוצר בין השנים 1955 - 1957 דור שני "Square Birds" - יוצר בין השנים 1958 - 1960 דור שלישי "Bullet Birds" - יוצר בין השנים 1961 - 1963 דור רביעי "Flair Birds" - יוצר בין השנים 1964 - 1966 דור חמישי "Glamor Birds" - יוצר בין השנים 1967 - 1971 דור שישי "Big Birds" - יוצר בין השנים 1972 - 1976 דור שביעי "Torino Birds" - יוצר בין השנים 1977 - 1979 דור שמיני "Box Birds" - יוצר בין השנים 1980 - 1982 דור תשיעי "Aero Birds" - יוצר בין השנים 1983 - 1988 דור עשירי "Super Birds" - יוצר בין השנים 1989 - 1997 דור שתים עשרה "Retro-Birds" - יוצר בין השנים 2002 - 2005 דור ראשון - 53,166 יחידות דור שני - 198,191 יחידות דור שלישי - 214,375 יחידות דור רביעי - 236,613 יחידות דור חמישי - 278,058 יחידות דור שישי - 299,146 יחידות דור שביעי - 955,032 יחידות דור שמיני - 288,638 יחידות דור תשיעי - 885,745 יחידות דור עשירי - 961,624 יחידות דור שתים עשרה - 68,098 יחידות פורד ת'אנדרבירד - דור ראשון, שנת 1957 פורד ת'אנדרבירד- דור ראשון פורד ת'אנדרבירד - דור ראשון, שנת 1957 פורד ת'אנדרבירד - דור שני, שנת 1959 פורד ת'אנדרבירד - דור שלישי, שנת 1962 פורד ת'אנדרבירד- דור רביעי, שנת 1964 - מבט לתא הנהג פורד ת'אנדרבירד - דור רביעי, שנת 1965 פורד ת'אנדרבירד - דור חמישי, שנת 1968 (תצורת 4 דלתות) פורד ת'אנדרבירד - דור חמישי, שנת 1968 - מבט לתא הנהג פורד ת'אנדרבירד - דור חמישי, שנת 1968 (תצורת 2 דלתות) פורד ת'אנדרבירד - דור שישי, שנת 1973 פורד ת'אנדרבירד - דור שביעי פורד ת'אנדרבירד - דור שמיני, שנת 1980 פורד ת'אנדרבירד - דור תשיעי, שנת 1983 פורד ת'אנדרבירד - דור עשירי פורד ת'אנדרבירד - דור עשירי פורד ת'אנדרבירד- דור עשירי, שנת 1995 דגם "LX" פורד ת'אנדרבירד - דור שתים עשרה פורד ת'אנדרבירד - דור שתים עשרה פורד מדיה וקבצים בנושא פורד ת'אנדרבירד בוויקישיתוף פורד ת'אנדרבירד hagerty.com/articles פורד ת'אנדרבירד- היסטוריה edmunds.com/ford/thunderbird/history "פורד ת'אנדרבירד" auto.howstuffworks.com/ford-thunderbird "פורד ת'אנדרבירד" automotivemileposts.com/contentstbird פורד ת'אנדרבירד hagerty.com/apps/valuationtools/1956-ford-thunderbird פורד ת'אנדרבירד שנת 1955 automotivemileposts.com/tbird/tbird1955selections "פורד ת'אנדרבירד" oldcarbrochures.com/static/NA/Ford_Thunderbird/1957_Ford_Thunderbird/1957 "פורד ת'אנדרבירד" דור חמישי oldcarbrochures.com/new/021110/1967%20Thunderbird "פורד ת'אנדרבירד" שנת 1966 .barrett-jackson.com/Events/Event/Details/1966-FORD-THUNDERBIRD